stanford-oval/wikipedia huggingface dataset:
ג'וזף גולדברגר
הנצחה

בימי מלחמת העולם השנייה אחת מאוניות הצי הסוחר האמריקאי נקרא על שמו של ד"ר ז'וזף גולדברגר
ביישוב הולדתו, גירלטובצה, כיום בסלובקיה, הוצב פסל פרוטומה לזכרו.
1940 – A Way in the Wilderness – סרט עלילתי קצר על מדען, בבימוי פרד זינמן בכיבובו של שפרד סטרדוויק ובהפקתו של ג'ון נסביט – במסגרת תוכניתו של נסביט John Nesbitt's Passing Parade.
2008 – סרט תיעודי על סיפור מחקרו של גדולברגר – בסדרת הטלוויזיה של BBC – Medical Mavericks: The History of Self-Experimentation – פרק מספר 3 Diet and Disease של מייקל מוסלי.
2012 – סרט טלוויזיה בסדרת Dark Matters: Twisted But True של ערוץ המדע Science Channel.
1940 – הפרק "The Red Death" בתוכנית הרדיו Cavalcade of America – עם השחקנים ריי קולינס ואגנס מורהד.
כתביו של גולדברגר שמורים בספרייה הלאומית לרפואה בבת'סדה, מרילנד.
מבחר מחקרים וכתבים

The etiology of pellagra: The significance of certain epidemiological observations with respect thereto. Public Health Rep. 1914;29(26):1683-86.
with Waring CH, Tanner WF: Pellagra prevention by diet among institutional inmates. Public Health Rep. 1923;38(41):2361-68.
with Wheeler GA: The experimental production of pellagra in human subjects by means of diet. Hygienic Laboratory Bulletin. 1920; 120:7-116.
לקריאה נוספת

Joann G. Elmore, Alvan R. Feinstein - Joseph Goldberger: An Unsung Hero of American Clinical Epidemiology, Annals of Internal Medicine, 1 september 1994 (Ann Intern Med. 1994;121(5):372-375.)
הערות שוליים

1 2 3 4 5 6  Alan Kraut
1 2 3  K.Bryla
↑  P.de Kruif ע' 335–337
1 2  P.de Kruif ע' 337
↑  P.de Kruif ע' 341–345
↑  P.de Kruif ע' 345
↑  כתבת הספד באתר סוכנות החדשות היהודית JTA, ‏20 בינואר 1929
↑  Urges Senate to Vote Pension for Widow of Dr. Joseph Goldberger, Jewish Telegraphic Agency, ‏10 בפברואר 1929
↑  Nobel Prize Committee Nomination Data Base April 2020
↑  A Way in the Wilderness
↑  science.discovery.com 20 S קפאקצנקר 2012
↑  Joseph Goldberger Papers 1909–1940 National Library of Medicine
| --- | --- |
בקרת זהויות :  NLI: 987007261691305171  GND: 1171364903  ISNI: 0000 0000 6698 3362  LCCN: n00115329  SNAC: w6ns16cf  SUDOC: 248290649  VIAF: 25843572   WorldCat (עם VIAF): 25843572 
אזור חגורת הכותנה בדרום ארצות הברית, שבו תושבים רבים מן המעמד הנמוך היו נגועים במחלת הפלגרה
אריסים, אחרי שגורשו, בשנת 1936
חולה פלגרה
פסל פרוטומה של גולדברגר בגירלטובצה בסלובקיה
ציקלוספורין

|  נתונים כימיים |
| --- | --- |
 מסה מולרית:  1,201.841 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 מזהים
 קוד ATC:  L04AD01, S01XA18 
 מספר CAS:  59865-13-3
 PubChem:  5284373
 ChemSpider:  4447449
 
ציקלוספורין (בלועזית: Cyclosporine) היא תרופה מדכאת חיסון. היא משמשת לטיפול במחלות ומצבים בהם נדרש דיכוי חיסוני, כמו מחלות אוטו-אימוניות או לאחר השתלות איברים, כדי למנוע את דחיית השתל. בנוסף היא משמשת כטיפול בתסמונת העין היבשה במתן תוך-עיני בטיפות.
תופעות הלוואי השכיחות של תרופה זו הן לחץ דם גבוה, כאבי ראש, בעיות בכליה, ריבוי שיער גוף והקאות. תופעות לוואי נוספות כוללות סיכון מוגבר לזיהומים, עקב האפקט מדכא החיסון של התרופה, בעיות כבד ועלייה בסיכון ללימפומה. בשל תופעות הלוואי והשלכותיהן מנוטרת רמת התרופה באופן שגרתי בחולים הנוטלים אותה. שימוש בזמן ההריון עלול לגרום ללידה טרם המועד ומשקל לידה נמוך, אך לא מומים מולדים.
הדיכוי החיסוני של התרופה מושג על ידי הפחתת פעילות לימפוציטים. הציקלוספורין נקשר לציקלופילין, קולטן הנמצא בתוך נוזל התא, פעולה זו מונעת אקטיבזציה של חלבון בשם קלצינורין ובכך נמנע ייצור של ציטוקינים דלקתיים על ידי לימפוציטים מסוג T.
החומר בודד לראשונה ב-1971 מהפטרייה Tolypocladium inflatum ונכנס לשימוש רפואי בשנת 1983. התרופה נמצאת ברשימת התרופות החיוניות של ארגון הבריאות העולמי.
שימוש רפואי

ציקלוספורין אושרה על ידי ה-FDA לטיפול במחלת השתל נגד המאכסן המתרחשת בהשתלת מח עצם וכדי למנוע דחיית איברים במקרים של השתלת כליה, לב או כבד. היא משמשת לטיפול גם בדלקת מפרקים שיגרונית ופסוריאזיס ובמחלת בלוטות המיבומיאן ותסמונת שגרן. בנוסף להתוויות אלו משמשת התרופה לטיפול בדלקת עור אטופית, דלקת קרנית ולחמית אטופית (אטופיק קרטוקוניונקטיביטיס), מחלת קימורה, פיודרמה גנגרנוסום, סרפדת כרונית, מסטוציטוזיס מערכתית, כיבים שנובעים מדלקת אינטרסטיציאלית של שלפוחית השתן, ובטיפול בדלקת הענבייה ממקור לא זיהומי.
תופעות לוואי

תופעות הלוואי של התרופה עשויות לכלול הגדלת חניכיים, הגברת צמיחת השיער, פרכוסים, כיבים פפטים, דלקת לבלב, חום, הקאות, בלבול, שלשול, היפרכולסטרולמיה, קוצר נשימה, היפואסטטזיה, נמלול (בייחוד בשפתיים), גרד, יתר לחץ דם, עלייה ברמות אשלגן, התרופה היא נפרוטוקסית העלולה לפגוע בתפקודי כבד וכליה, תחושת שרפה בקצות האצבעות ועלייה בסיכון לזיהומים ויראליים ופטרייתיים. ציקלוספורין גורם לעלייה בלחץ דם משום שהוא גורם להיצרות כלי דם כלייתיים ועלייה בספיגה החוזרת של נתרן.
מתן התרופה למושתלי כליה קשורה בהיפראוריצמיה, ובמקרים מסוימים - לשיגדון.
ציקלוספורין מופיע בקבוצה 1 של חומרים מסרטנים של הסוכנות הבינלאומית לחקר הסרטן. המשמעות היא שחשיפה לחומר עלולה להוביל להתפתחות סרטן, ובייחוד קרצינומת תאי קשקש של העור ולימפומה שאינה הודג'קין.
הערות שוליים

↑  Karolina Paziana, Magaly Del Monaco, Elyce Cardonick, Michael Moritz, Ciclosporin use during pregnancy, Drug Safety 36, 2013-5, עמ' 279–294 doi: 10.1007/s40264-013-0034-x
↑  "Mechanisms of action of cyclosporine" (PDF). Immunopharmacology. 47 (2–3): 119–25. במאי 2000. doi:10.1016/S0162-3109(00)00192-2. PMID 10878286. אורכב מ-המקור (PDF) ב-2017-08-11. נבדק ב-2019-01-15. {{cite journal}}:  (עזרה)
↑  Watts, Richard; Clunie, Gavin; Hall, Frances; Marshall, Tarnya (2009). Rheumatology. Oxford University Press. p. 558. ISBN 978-0-19-922999-4. ארכיון מ-2017-11-05.
↑  DailyMed - NEORAL- cyclosporine capsule, liquid filled NEORAL- cyclosporine solution, dailymed.nlm.nih.gov
↑  on the 17 April 2014, Neoral approved for treatment of sight-threatening uveitis, www.mims.co.uk
↑  Houssem Hmouda, Neila Fathallah, Raoudha Slim, C. Ben Salem, Drug-induced hyperuricaemia and gout, Rheumatology 56, 2017-05-01, עמ' 679–688 doi: 10.1093/rheumatology/kew293
↑  Agents Classified by the IARC Monographs, Volumes 1–110
↑  https://monographs.iarc.fr/ENG/Classification/ClassificationsGroupOrder.pdf
| --- | --- |
בקרת זהויות :  NLI: 987007538312005171  BnF: cb120016083 (data)  LCCN: sh85035108  NDL: 00576895
תת-לחץ דם

| --- | --- |

 תחום:  רפואה דחופה
 טיפול:  metaraminol  אדרנלין  פנילאפרין 
 קישורים ומאגרי מידע
 DiseasesDB:  6539
 MeSH:  D007022
 MedlinePlus:  007278
 סיווגים
 ICD-10:  I95
 
תת־לחץ דם הוא לחץ דם נמוך, במיוחד בעורקים של מחזור הדם. לחץ דם הוא הכוח שבו הדם לוחץ על דפנות העורקים, כאשר הלב שואב דם. לחץ דם סיסטולי של פחות מ-90 מילימטר כספית (mm Hg) או דיאסטולי של פחות מ-60 מ"מ כספית נחשב בדרך כלל כתת־לחץ דם עורקי. עם זאת, בפועל, לחץ דם נחשב נמוך מדי, רק אם מורגשים תסמינים.
תת־לחץ דם הוא מצב הפוך מיתר לחץ דם. כאשר הלחץ בעורקים נמוך, פוחתת זרימת הדם לאברי הגוף ותפקודם עלול להיפגע. ירידה חמורה בלחץ הדם יכולה לפגוע באספקת חמצן וחומרים מזינים למוח ולאיברים חיוניים אחרים, עד למצב מסכן חיים שנקרא הלם.
אצל אנשים שמבצעים פעילות גופנית והם בכושר שיא, לחץ דם נמוך במנוחה הוא סימן של בריאות טובה וכושר.
עבור אנשים רבים, לחץ דם נמוך מדי יכול לגרום סחרחורת או התעלפות ועשוי להצביע על התייבשות, מחלת לב חמורה, מחלה אנדוקרינית או הפרעות נוירולוגיות.
סימנים וסימפטומים

התסמינים העיקריים של תת־לחץ דם כוללים חולשה, כאב ראש, טשטוש ראייה, בחילה או סחרחורת, שלעיתים קרובות מתגברים בקימה לעמידה.
אם לחץ הדם נמוך מאוד, ייתכנו התעלפות ואף פרכוס.
לחץ דם נמוך קשור לפעמים בעוד תסמינים (שחלקם קשורים כגורם ולא בהכרח תוצאה של תת־לחץ דם). אלו כוללים: כאב חזה, קוצר נשימה, דופק לא סדיר, חום גבוה, צוואר נוקשה, כאב גב עליון, שיעול כיח, הקאה או שלשול ממושך, דיספפסיה (הפרעות עיכול), כאב בהטלת שתן, ריבוי תרופות, תגובה אלרגית חריפה מסכנת-חיים, עייפות, תסמונות אהלרס-דנלוס של רקמת החיבור, צואה שחורה דמוית-זפת.
גורמים

לחץ דם נמוך יכול להיגרם מהפחתת נפח הדם, משינויים הורמונליים, מהרחבת כלי דם, מתרופות, מבעיות לב ומפגיעה בעצבים.
נפח דם מופחת (היפו-וולמיה, hypovolemia), הוא הגורם הנפוץ לתת־לחץ דם עורקי. מצב זה יכול לנבוע מהתייבשות או מדימום. התייבשות יכולה להתרחש בעקבות שתייה מועטה, שלשול או השתנה מוגברת (למשל עקב שימוש מופרז בתרופות משתנות). לחץ דם נמוך יכול גם לנבוע ממכת חום אפילו ללא התייבשות, כאשר יש איבוד של מלחים.
תרופות אחרות יכולות להביא לתת־לחץ דם על ידי מנגנונים שונים. למשל: חוסמי אלפא גורמים בעיקר להרפיה של העורקיקים, בעוד חוסמי בטא יכולים לגרום תת־לחץ דם הן על ידי האטת קצב הלב והן על ידי הפחתת עוצמת השאיבה של שריר הלב. כל התרופות נגד יתר לחץ דם עלולות לגרום גם לתת־לחץ דם, וכן תרופות להאטה או הסדרה של הדופק, להרפיית הערמונית ואף תרופות הרגעה ושינה.
ירידה בתפוקת הלב יכולה להתרחש גם למרות נפח הדם תקין, בשל אי ספיקת לב חמורה. אי ספיקת לב יכולה להתרחש כתוצאה מאוטם שריר הלב, מליקוי בדופן או במחיצות הלב, מליקוי בשסתומי הלב או מהפרעות בקצב הלב. דופק איטי מאוד של הלב (ברדיקרדיה), מביא לתת־לחץ דם. ירידה חמורה בתפוקת הלב ובלחץ הדם עלולה לגרום להלם קרדיוגני.
הרחבת יתר של כלי דם (וזודילטציה vasodilation, או התכווצות לא מספקת של כלי דם בעלי ההתנגדות), ובעיקר של העורקיקים, גורמת לתת־לחץ דם עורקי. היא יכולה להיגרם מירידה בפעילות מערכת העצבים הסימפתטית או מפעילות מוגברת של מערכת העצבים הפאראסימפתטית. למשל, כתוצאה של פגיעה במוח או בחוט השדרה, או בשל דיסאוטונומיה (dysautonomia), שהיא פגיעה בתפקוד מערכת העצבים האוטונומית. ירידה בפעילות הורמונלית יכולה להתרחש במחלת אדיסון הנדירה. הרחבת יתר של כלי דם יכולה גם להיגרם מאלח דם, חמצת, או תרופות. תרופות הגורמות הרחבה של כלי דם כוללות תכשירי ניטראט, חוסמי תעלות סידן, חוסמי קולטן בטא 2 של אדרנלין או חוסמי קולטן AT1 (ARB, אנגיוטנסין II פועל על קולטני AT1). טכניקות הרדמה כמו זריקת הרדמה בעמוד השדרה וחומרי הרדמה רבים - במיוחד חומרי הרדמה הניתנים בשאיפה (Inhalational anaesthetics) עשויים לגרום הרחבת כלי דם משמעותית.
מדיטציה, יוגה ודיסציפלינות נפשיות-פיזיולוגיים אחרות עשויות להפחית השפעה של תת־לחץ דם.
לחץ דם נמוך יכול להיות גם תוצאה מאכילת צמחים מסוימים. דוגמה לכך היא תאוברומין ב-Theobroma cacao, אשר מוריד לחץ דם באמצעות הרחבת כלי דם ושיתון, והוא כבר משמש לטיפול לחץ דם גבוה. צמחים גם יכולים להשפיע על פעולת תרופות. למשל, מיץ אשכוליות מעלה את רמת התרופה ניפדיפין בדם וכך להפחתה מוגברת של לחץ הדם.
גורמים > תסמונות

תת-לחץ דם תנוחתי (אורתוסטטיזם), הוא צורה נפוצה של לחץ דם נמוך. הוא מתרחש לאחר שינוי במצב הגוף, בדרך כלל כאשר אדם קם ממצב ישיבה או שכיבה. נפילת לחץ הדם בעמידה יכולה להיות קצרה וחולפת, אך לעיתים גורמת לפגיעה ביציבות, לסחרחורת, לנפילה ואף להתעלפות. תת-לחץ דם תנוחתי מנבא שכיחות מוגברת של אירועים מוחיים, ומהווה גם חלק מהמעגל-המרושע של חרדה מנפילה, דיכאון ותרופות נגד דיכאון.
אורתוסטטיזם נפוץ במצבי נפח דם מופחת (hypovolemia) או כתופעת לוואי של תרופות שונות. בנוסף לתרופות נגד יתר לחץ דם, תרופות פסיכיאטריות רבות, ובמיוחד נוגדי דיכאון, יכולות לגרום אורתוסטטיזם. זיהוי אורתוסטטיזם אפשרי באמצעות מדידה פשוטה של לחץ הדם וקצב הלב בשכיבה, בישיבה ובעמידה (עם מדידה נוספת בעמידה לאחר כ-3 דקות). אורתוסטטיזם יאובחן אם יש ירידה ב-20 מ"מ כספית של לחץ דם סיסטולי, ירידה של 10 מ"מ כספית בלחץ הדיאסטולי או עליה של 20 פעימות לדקה בקצב הלב.
עילפון וזו-וגלי או תגובה ואזו וגאלית (Vasovagal syncope) הוא סוג נפוץ של הפרעה במערכת האוטונומית המאופיין בירידה בלתי הולמת בלחץ הדם בעקבות פעילות מוגברת של העצב התועה, שהוא העצב העיקרי של מערכת העצבים הפאראסימפתטית.
תת־לחץ דם שלאחר ארוחה (postprandial), ירידה דרסטית בלחץ הדם המתרחשת בין 30 ל-75 דקות לאחר אכילה, הוא הפרעה פחות נפוצה. כדי לשפר את העיכול והספיגה, מוסטת כמות גדולה של דם אל המעיים (מעין הצטברות דם באיברים הפנימיים). לכן, הגוף זקוק להגדלה של תפוקת הלב לצורך שמירה של לחץ הדם הדרוש לאספקת האיברים החיוניים, כגון המוח. תת־לחץ דם שלאחר ארוחה נוצר, כנראה, עקב פיצוי לא מספק של המערכת האוטונומית, ונצפה בעיקר בגילאי הזיקנה.
תת־לחץ דם מאפיין גם את תסמונת פלאמר (Flammer syndrome) שכוללת גם ידיים ורגליים קרות ונטיה לגלאוקומה של לחץ תקין.
פיזיולוגיה ופתופיזיולוגיה

לחץ הדם נוצר על ידי פעולת הלב ומשתנה בהתאם לפעולת הלב ולמצב כלי הדם והדם עצמו. לחץ הדם נמצא בבקרה מתמדת של מערכת העצבים האוטונומית, הכוללת מערכת סימפתטית ומערכת פאראסימפתטית, באמצעות רשת מורכבת של קולטנים, עצבים והורמונים. הלחץ העורקי מווסת על ידי איזון בין פעולת מערכת העצבים הסימפתטית, הנוטה להעלות את לחץ הדם, לבין פעולת מערכת העצבים הפאראסימפתטית, המורידה את לחץ הדם. יכולת הפיצוי הנרחבת והמהירה של מערכת העצבים האוטונומית מאפשרת לאנשים בריאים לשמור על ערכי לחץ דם סבירים במגון פעילויות ואף במצבי מחלה.
תת־לחץ דם יכול להיוצר מפגיעה חמורה באחד מהמרכיבים במערכות אלו (למשל, התייבשות המביאה לירידה חמורה בנפח הדם) או משילוב של פגיעות במספר מרכיבים (למשל זיהום חיידקי בדם הגורם לשילוב של הרחבת כלי דם, פגיעה בשריר הלב ופגיעה בכליות עם הצטברות תרופה נוגדת יתר לחץ דם).
אבחנה

האבחנה של תת־לחץ דם על ידי מדידה: לחץ עורקי ממוצע (מחושב כשליש מהסכום של לחץ דם סיסטולי ועוד פעמיים לחץ הדם הדיאסטולי) נמוך מ-65 מ"מ כספית נחשב בדרך כלל כתת־לחץ דם. אורתוסטטיזם מאובחן על ידי מדידה בשכיבה ובעמידה.
לחץ דם סיסטולי נמוך מ-90 מ"מ כספית (ובבני 60 ומעלה, כבר מ-100 מ"מ כספית) מנבא תמותה מוגברת ממחלות לב וכלי דם. לחץ דם דיאסטולי נמוך מ-60 מ"מ כספית מנבא הארעות מוגברת של אי ספיקת לב.
ניתן לאבחן אורתוסטטיזם באמצעות מבחן הטיית לוח (Tilt table test).
טיפול

הטיפול בתת־לחץ דם תלוי בסיבתו ובתוצאותיו. תת־לחץ דם ללא תסמינים אינו מצריך טיפול בדרך כלל. הוספת מלח למזון עשויה להקל על תסמינים של תת־לחץ דם קל. שכיבה של המטופל על הגב והגבהת הרגליים שלו משפרת את החזר הדם מהורידים ואת אספקת הדם לאיברים החיוניים שבחזה ובראש. לעומת זאת, תנוחת טרנדלנבורג (Trendelenburg position) שבה השתמשו בעבר, כבר אינה מומלצת.
בהלם של תת־לחץ דם, ההישרדות בחיים תלויה במהירות שבה יתוקן הלחץ. הטיפול כולל את ארבעת השלבים הבאים: (שיטות וערכים שנויים במחלוקת רשומים בסוגרים. הבסיס לעקרונות אלו ניתן במחקר על הלם ספטי, אך כיוון שהוא מתמקד בתת־לחץ דם הנובע מזיהום, הוא אינו ישים לכל הצורות של תת־לחץ דם חמור.)
החייאת נפח נוזלים (בדרך כלל עירוי עם קריסטלואיד, כלומר תמיסת מלח או תמיסת סוכר). הדרך הטובה ביותר כדי לקבוע אם לאדם תהיה תועלת מעירוי נוזלים היא על ידי הגבהה סבילה של הרגל ואחריה מדידת תפוקת הלב.
עירוי תרופות המעלות לחץ דם - וזופרסורים (vasopressors, נראה שכולם שווי תועלת מבחינת הישרדות, נטען כי נוראפינפרין עדיף על דופמין)
לוודא זילוח מספק של חמצן (לחץ חלקי של חמצן SvO2 >70 בעזרת דם או דובוטמין)
טיפול בגורם הבסיסי (למשל, אנטיביוטיקה נגד זיהום, תומכן באוטם, הפסקת תרופות נוגדות יתר לחץ דם, סטרואידים במחלת אדיסון וכדומה).
ראו גם

דיסאוטונומיה משפחתית
סינקופה ריפלקסית
פתילה (רפואה)

פתילות המכילות גליצרין ומיועדות לטיפול בעצירות
פתילות פנדול המכילות 500 מיליגרם של פרצטמול, החומר הפעיל באקמול.
פתילה או נר רפואי הוא כינוי לתערובת של חומרים פעילים לרוב תרופתיים, עם חומרים מצמידים ומאגדים, הנדחסת למוצק דמוי חרוט, ומיועדת להחדרה דרך פי הטבעת לתוך החלחולת ולעיתים גם דרך מקומות אחרים בגוף שאינם אוראליים ומשם התרופה משתחררת לתוך הגוף.
הרכב

כדי ליצור את בסיס הפתילה, משתמשים בחומרים שומניים ומייצבים. הרכב החומרים יכול להשתנות לפי סוג התרופה ותנאי אחסונה. בין החומרים שנעשה בהם שימוש לבסיס הפתילה, ניתן למצוא חמאת קקאו, פוליאתילן גליקול, ג'ל וג'לטין. הפתילות הן שומניות מעט, כדי שיחליקו בקלות לתוך הגוף.
השימוש בפתילות

לרוב משתמשים בפתילות כאשר אין אפשרות נוחה למתן התרופה דרך הפה. במקרים אחרים, נעשה בהן שימוש כאשר המטרה היא להחדיר את החומר לאזור המסוים בגוף, למשל, פתילות הניתנות דרך פי הטבעת לטיפול בעצירות או בשלשול.
סוגי הפתילות

פתילה אנאלית: מיועדת להחדרה דרך פי הטבעת, ומשקלה לרוב בין גרם אחד לחמישה גרמים. פתילות המיועדות לתינוקות שוקלות בדרך כלל כמחצית ממשקלן של הפתילות הרגילות. פתילות אלו באות לרוב בצורה חרוט.
פתילה וגינאלית: מיועדת להחדרה אל תוך הנרתיק, לרוב למניעת הריון. צורתה לרוב היא כדורית, אליפטית או חרוטית.
פתילת שופכה: מיועדת להחדרה דרך השופכה להשגת אפקט מקומי. פתילות אלו הן קטנות מאד.
פתילת נחיר: מיועדת להחדרה דרך הנחיר לתוך האף ודרכי הנשימה. משקלה כחצי גרם.
הערות שוליים

↑  Infomed.co.il, Infomed
↑  How to Use Vaginal Tablets, Suppositories, and Creams, www.safemedication.com (באנגלית)
| --- | --- |
בקרת זהויות :  NLI: 987007551026005171  BnF: cb120036313 (data)  GND: 4078081-8  LCCN: sh85130697  NDL: 00576257 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
קוטפי הקפה

| --- | --- |
 סינגל בביצוע אריק לביא
 מתוך האלבום אריק לביא – מצה"ל באהבה (1967)
 יצא לאור:  1967
 סוגה:  לטיני, מוזיקת עולם
 שפה:  עברית
 אורך:  2:30
 חברת תקליטים:  הד ארצי
 כתיבה:  נוסח עברי: עמוס אטינגר
 לחן:  הוגו בלנקו
 עיבוד:  דוד קריבושי
 
"קוטפי הקפה" הוא שיר שהקליט הזמר אריק לביא בסוף שנות ה-60 וזכה לביצוע מחודש יחד עם להקת "היונים" בשנת 2005 באלבום "אז היה אז". השיר במקור הוא שיר ונצואלי מסוף שנות ה-50 שזכה לפופולריות רבה. תרגום השיר לעברית נעשה בידי עמוס אטינגר.
מקור השיר

"Moliendo Café" ("טוחן הקפה") הוא שיר ונצואלי אשר נכתב בשנת 1958, אך המחבר שנוי במחלוקת בין הוגו בלנקו לבין דודו חוסה מנזו פרוני. הקלטתו של בלנקו בשנת 1961 הפכה למספר 1 בארגנטינה, ומאז הוקלטה על ידי זמרים רבים. מילות השיר בספרדית מספרות על אדם שבזמן שהוא טוחן קפה בלילה, מרגיש מתוסכל מכך שהוא צריך לעבוד, במקום לחוות חיי אהבה.
הגרסה בעברית

עמוס אטינגר כתב את המילים בעברית לשיר.
הוא מספר על סבלם של אלה העובדים בפרך בקטיף עלי הקפה, ועל חלומם להשתחרר מן העבודה הקשה. אריק לביא ביצע את השיר באלבום "אריק לביא – מצה"ל באהבה (1967)" בעיבודו של דוד קריבושי. לביא הקליט בשנית את השיר במסגרת פרויקט "היונים", בהם בוצעו חידושים לקלסיקות של שירים עבריים, שהפיקו אלי אברמוב, גיא אסיף ויואב שדמה.
שלישיית מפלסים אשר שרים שירי פולקלור ארגנטינאים ושירים פופולריים בספרדית משנות ה-50 וה-60, הוציאו גרסת כיסוי משלהם לשיר.
גרסאות מסביב לעולם

הגרסה הספרדית של הזמרת הקובנית שיומארה אלפארו הגיעה למקום הראשון בפרו.
גרסתו של לוצ'ו גטיקה לשיר הגיעה למקום ה-3 בספרד.
גרסתה של הזמרת האיטלקייה מינה (אנ') הגיעה לראש מצעד הסינגלים האיטלקי ולמקום ה-12 במצעד סוף השנה בשנת 1962.
חוליו איגלסיאס ביצע גרסת כיסוי לשיר בשנת 1976 עבור אלבומו America, מה שהוביל להתעניינות מחודשת.
בתרבות

השיר מככב כשיר הנושא בסדרת ההנפשה למבוגרים Creature Commandos מבית DC קומיקס, אשר עלתה לשירות הזרמת המדיה "HBO Max" מחודש דצמבר 2024.
הערות שוליים

↑  Mark Dinneen, Culture and customs of Venezuela, Westport, Conn.: Greenwood Press, 2001, Culture and customs of Latin America and the Caribbean, ISBN 978-0-313-30639-6
↑  אריק לביא – מצה"ל באהבה (1967), באתר סטריאו ומונו, אתר הדיסקוגרפיה של המוסיקה הישראלית
↑  Hataklit Music | התקליט, שלישית מפלסים - כאשר טוחנים קפה - 20 שנות זמר דרום אמריקאי בישראל, באתר יוטיוב, ‏5.3.2015
↑  Top Annuale Singoli 1962, hitparadeitalia
| --- | --- |
בקרת זהויות :  MusicBrainz work: 7de90b4e-98eb-3d01-89f5-69c9877ca2f5
מפרץ חיפה

ערך זה עוסק במפרץ בצפון מישור החוף. אם התכוונתם לרובע בעיר חיפה, ראו .
| --- | --- |

 מידע כללי
 על שם:  חיפה 
 מיקום:  הים התיכון 
 סוג:  מפרץ 
 מידע נוסף
 נהר מזין:  נחל קישון, נחל נעמן 
 מדינות באגן הניקוז:  ישראל ישראל
 קואורדינטות:  32°49′23″N 35°01′26″E﻿ / ﻿32.823058333333°N 35.0239°E﻿ / 32.823058333333; 35.0239
  (למפת חיפה מוגדלת) מפרץ חיפה(למפת חיפה רגילה) מפרץ חיפה(למפת הגליל המערבי רגילה) מפרץ חיפה(למפת הגליל המערבי מוגדלת) מפרץ חיפה
 
מפרץ חיפה הוא מפרץ בצפון מישור החוף היחידי הגדול בחוף הים התיכון של ארץ ישראל. אורכו (בציר צפון־דרום) הוא כ־12 קילומטר והנחל העיקרי הנשפך אליו הוא נחל קישון.
רובע מפרץ חיפה הוא אחד מרובעי העיר חיפה.
גאוגרפיה

גבולותיו של מפרץ חיפה הם:
ככל שמתקדמים ממזרח למערב במפרץ חיפה המפרץ מעמיק וחלקו המזרחי הוא למעשה חלק מעמק זבולון ששקע לאחר תקופת הקרח האחרונה מתחת לפני המים.
למפרץ חיפה נשפכים שני נחלי איתן גדולים: נחל קישון ונחל נעמן. ספיקתם של שני הנחלים הללו הצטמצמה מאז קום המדינה בשל שאיבת מים ממקורותיהם, ובעשורים האחרונים מימי שני הנחלים הזדהמו בשל הזרמת שפכים מבסיסים צבאיים, מפעלים ועוד. בשפכו של נחל קישון למפרץ הוקם נמל הקישון - נמל משנה לנמל חיפה. למפרץ נשפכים עוד כמה נחלי אכזב הנובעים בכרמל.
השמירה על איכות הסביבה בנחלי מפרץ חיפה בידי שתי רשויות ניקוז נחלים: בדרום המפרץ - רשות ניקוז ונחלים קישון, ובצפון המפרץ - רשות ניקוז ונחלים גליל מערבי (תחום אחריותן של שתי הרשויות משתרע גם מעבר למפרץ חיפה).
התעשייה במפרץ

המפרץ שנוצל במתכונת מצומצמת כבר בשלהי התקופה העות'מאנית זכה לפיתוח מואץ בתקופת המנדט הבריטי. הבריטים הניחו את צינור הנפט כירכוכ-חיפה, שהוליך נפט גולמי בין 1935 ל-1948 לבתי הזיקוק בחיפה וממנו לנמל חיפה וליעדים באירופה, וכך עיצבו את עתידו כאזור עתיר תעשיות נפט ותזקיקיו, גז ופטרוכימיה.
בשנות ה-30 ועד לשנות ה-50 של המאה ה-20 היה המפרץ מרכז של תעשיית הקרמיקה בישראל. באזור הזה רוכזו מפעלים כ"פלקרמיק", "קדר" ואחרים.
בשנות האלפיים, התעשייה במפרץ חיפה כוללת מפעלים מהתעשייה הכימית והפטרוכימית, בית זיקוק, תעשייה כבדה ומפעלי דשנים.
מפרץ חיפה כשדה תעופה ימי בימי המנדט הבריטי

בתקופת המנדט הבריטי בארץ ישראל, מטוסים אמפיביים בקווי טיסה מסחריים המריאו ונחתו במפרץ. חברת התעופה הבריטית אימפריאל איירווייז המוכרת כיום יותר כבריטיש איירווייז, הפעילה קו טיסות בינלאומי שיצא מלונדון, עצר במעגן טבריה והמשיך למדינות במזרח הרחוק שהיו תחת שלטון בריטי. במקביל, היו טיסות שהגיעו מהדרום ועצרו בחוף ים המלח. כאשר התרסק אחד המטוסים הימיים בכנרת, בשנת 1942 בגלל סופה עזה פסקו הנחיתות הימיות בכנרת. אחרי שהנחיתות הימיות בכנרת פסקו, הן המשיכו בים המלח ובמפרץ חיפה. לאחר פרוץ מלחמת העולם השנייה, עם הצטרפותן של בריטניה ואיטליה ללחימה, הופסק השימוש האזרחי במטוסים אמפיביים בארץ ישראל
ראו גם

צ'ק פוסט (אזור)
נחל קישון
זיהום האוויר באזור מפרץ חיפה
שער המפרץ
הערות שוליים

↑  עלון ראשית התעופה בארץ ישראל, באתר התאחדות בולאי ישראל
↑  מטוסי ים בכנרת 1931–1942, יו-טיוב
↑  מים ושמיים - אתר חיל האוויר
=
| --- | --- |
בקרת זהויות :  NLI: 987007467857005171  VIAF: 316601491   WorldCat (עם VIAF): 316601491 
מפרץ חיפה מכיוון עכו, ינואר 2022
פנורמה של מפרץ חיפה.
מפרץ חיפה במבט מדרום לצפון, 2007
מפרץ חיפה בספרו של ז'אן דובדאן, 1666
תסמונת קרצינואידית

| --- | --- |

הסבר בסרטון
 תחום:  אנדוקרינולוגיה, אונקולוגיה
 שכיחות:  5 אנשים פר מיליון תושבים
 גורם:  גידול אנדוקריני
 תסמינים:  הסמקה, שלשול, עייפות,
 אבחון:  בדיקת שתן וסריקת דימות
 טיפול:  ניתוח, כימותרפיה
 סיבוכים:  תת לחץ דם, מחסור בניאצין, מחלת לב מסתמית
 קישורים ומאגרי מידע
 eMedicine:  276837 
 MeSH:  D008303
 סיווגים
 ICD-10:  E34.0 
 ICD-11:  5B10 
 
תסמונת קרצינואידית היא קבוצה של תסמינים המתרחשים כתוצאה מחומרים המשתחררים על ידי גידולים נוירואנדוקריניים (גידולים קרצינואידים). התסמינים עשויים לכלול הסמקה, שלשול, צפצופים, גירוד, דלדול שרירים ועייפות. סיבוכים עשויים לכלול לחץ דם נמוך, מחסור בניאצין ומחלת לב מסתמיים והסיבוך הנפוץ ביותר, אי ספיקת תלת-צדדית .
התסמונת מופיעה אצל כ-10% מהאנשים עם גידולים נוירואנדוקריניים. לרוב מדובר בגידולים המערבים את המעי ומתפשטים לכבד. התקפות עלולות להיגרם על ידי אכילה, אלכוהול או מתח. התקפות עלולות להיות מגורות על ידי חומרים כגון סרוטונין, היסטמין, ופרוסטגלנדינים . התסמונת מסווגת כתסמונת פאראנופלסטית . אבחון התסמונת הוא בדרך כלל על ידי בדיקת שתן של 24 שעות ולאחר מכן הדמיה רפואית לאיתור הגידול.
הטיפול עשוי לכלול אוקטריאוטיד, לנראוטיד, ניתוח וכימותרפיה . תסמונת קרצינואיד היא נדירה. כ-5 מיליון אנשים מאובחנים בה בשנה. הימצאות התסמונת נפוצה לרוב החל מגיל 55 עד 60 שנים. גברים ונשים מושפעים מהתסמונת כמעט באופן שווה. התסמונת תוארה לראשונה בשנת 1953.
סימנים וסימפטומים

התסמונת הקרצינואידית מתרחשת בכ-5% מהגידולים הקרצינואידים ומתבטאת כאשר חומרים מכלי דם מהגידולים נכנסים למחזור הדם המערכתי ונמלטים מהסינון בכבד.
הסמקה: הממצא הקליני החשוב ביותר הוא הסמקה של העור, בדרך כלל של הראש והחלק העליון של בית החזה.
שלשול: כאשר השלשול אינטנסיבי ונפיץ, הוא עלול להוביל להפרעות אלקטרוליטים והתייבשות .
כאבי בטן: עקב תגובה דמופלסטית של המזנטריה או גרורות בכבד.
כיווץ ברנוכוסים: שעלול להיות מושרה על ידי היסטמין, משפיע על מספר קטן יותר של חולים ולעיתים מלווה את ההסמקה.
קרדיומיופתיה מגבילה משנית: לכ 50% מהחולים יש אבנורמליות לבבית קלאסית מהסוג המגביל, הנגרמת על ידי סרוטונין הגורם לעיבוי וצילוק הרקמה האנדוקרמיומית של מסתם הלב, הנקרא פיברוזיס לבבי. התוצאה היא לב עם קצב וכיווץ תקינים, אך עם הפחתת המתיחה הראשונית של שרירי התאים והפחתת נפח הדם בחדרים בחלק הדיאסטולי.
פתופיזיולוגיה

גידולים קרצינואידים מייצרים מספר חומרים מכלי דם פעילים, ובראשם סרוטונין. נהוג לחשוב שסרוטונין הוא הגורם להסמקה, אבל זה נכון רק חלקית. ההסמקה נובעת גם מהפרשת קליקריין, האנזים המזרז את ההמרה של קינינוגן לליזיל-ברדיקינין. האחרון מומר עוד יותר לברדיקינין, אחד ממרחבי כלי הדם החזקים ביותר הידועים.
תסמינים נוספים של התסמונת הקרצינואידית הם שלשול (נראה שנגרם מהעלייה בסרוטונין, המגביר מאוד את הפריסטלטיקה, ומשאיר פחות זמן לספיגת נוזלים), תסמונת דמוית פלגרה (כנראה נגרמת מהסטה של כמויות גדולות של טריפטופן מסינתזה של ויטמין B 3 ניאצין, הדרוש לייצור NAD, לסינתזה של סרוטונין וחומרים אחרים), נגעים פיברוטיים של האנדוקרדיום, במיוחד בצד ימין של הלב וכתוצאה מכך אי ספיקה של המסתם התלת-צדדי, ובתדירות נמוכה יותר, גם של השסתום הריאתי, ובאופן נדיר, גם כיווץ סימפונות.
הביולוגיה של גידולים אלו שונה מסוגי גידול רבים אחרים. מחקר מתמשך על הביולוגיה של גידולים אלו עשוי לחשוף מנגנונים חדשים להתפתחות הגידול.
אבחנה

כאשר יש מידה מסוימת של חשד קליני, הבדיקה הראשונית השימושית ביותר היא בדיקת רמות השתן של 5-HIAA, התוצר הסופי של חילוף החומרים של סרוטונין, במשך 24 שעות. חולים עם תסמונת קרצינואידית מפרישים בדרך כלל יותר מ-25 מ"ג של 5-HIAA ליום.